ai4bharat/Pralekha huggingface dataset:
संरक्षण मंत्रालय
दक्षिण कमांडचे आर्मी कमांडर,लेफ्टनंट जनरल जे.एस. नैन, यांची गोवा लष्करी केंद्राला भेट
दक्षिण कमांडचे आर्मी कमांडर, लेफ्टनंट जनरल जे.एस. नैन, यांनी 12 ते 14 ऑगस्ट 2022 या कालावधीत गोवा लष्करी केंद्राला भेट दिली.
या तीन दिवसांच्या मुक्कामादरम्यान, त्यांनी मुख्यालय 2 सिग्नल्स ट्रेनिंग सेंटरला भेट दिली आणि चालू प्रकल्प, प्रशिक्षण आणि, कल्याण याविषयीच्या मुद्द्यांचा आढावा घेतला. नोव्हेंबर 2022 मध्ये नियोजित अग्निवीरांच्या पहिल्या तुकडीच्या भरती प्रक्रियेच्या आणि प्रशिक्षणाच्या योजनेबद्दल त्यांना 2 सिग्नल्स ट्रेनिंग सेंटरच्या कमांडंट यांनी माहिती दिली. जीओसी -इन-सी यांनी प्रशिक्षण केंद्राच्या प्रयत्नांचे कौतुक केले आणि त्याबद्दल मौल्यवान सल्ला दिला.
लष्करप्रमुखांनी बांबोलीम मिलिटरी कॅम्पलाही भेट दिली,आणि मिलिटरी रुग्णालयाच्या नवीन इमारतीच्या बांधकामाच्या प्रगतीचा आढावा घेतला.जनरल नैन यांनी गोवा लष्करी केंद्राच्या सर्व अधिकाऱ्यांचे त्यांच्या व्यावसायिकतेबद्दल कौतुक केले आणि आझादी का अमृत महोत्सव अंतर्गत नुकत्याच आयोजित कार्यक्रमांमध्ये प्रदर्शित झालेल्या नागरी लष्करी संपर्काचे कौतुक केले.
पंतप्रधान कार्यालय
पंतप्रधानांनी बालकांसोबत साजरा केला रक्षाबंधनाचा सण
बालकांशी विविध विषयांवर पंतप्रधानांनी साधला संवाद
चांद्रयान-3 ला नुकत्याच मिळालेल्या यशाबद्दल मुलांनी त्यांच्या सकारात्मक भावना केल्या व्यक्त तसेच आगामी आदित्य एल-1 मोहिमेबद्दलही उत्साह व्यक्त केला
नवी दिल्ली, 30 ऑगस्ट 2023
पंतप्रधान नरेंद्र मोदी यांनी आज आपल्या निवासस्थानी, 7, लोककल्याण मार्ग येथे बालकांसोबत रक्षाबंधनाचा सण साजरा केला.
यावेळी मुलांनी पंतप्रधानांना राखी बांधली, तसेच त्यांच्याशी विविध विषयांवर संवादही साधला. यावेळी बालकांनी चांद्रयान-3 मोहिमेला नुकत्याच मिळालेल्या यशाबद्दल त्यांच्या सकारात्मक भावना व्यक्त केल्या आणि आगामी आदित्य एल-1 मोहिमेबद्दल आपण उत्साही असल्याचंही सांगितलं
आपल्या या संवादादरम्यान मुलामुलींनी कविता ऐकवल्या आणि गाणीही गायली. या मुलांच्या बोलण्याने प्रभावित होऊन पंतप्रधानांनी त्यांना जनकल्याणासाठी राबवल्या जाणाऱ्या सरकारी योजनांसह विविध विषयांवर कविता रचण्यासाठी प्रोत्साहित केले. आत्मनिर्भरतेचे महत्त्व पटवून देत, पंतप्रधानांनी मुलांना ‘मेड इन इंडिया’ उत्पादने वापरण्याचा सल्लाही दिला.
या सोहळ्यात विविध विद्यार्थी, त्यांच्या शिक्षकांसह सहभागी झाले होते. स्वयंसेवी संस्थांचे प्रतिनिधी, वृंदावनातील विधवा तसेच इतर व्यक्तीही यावेळी उपस्थित होत्या.R.Aghor/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
कंपन्या  विधेयक 2019 ला केंद्रीय मंत्रिमंडळाची मंजुरी
नवी दिल्ली, 4 मार्च 2020
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने कंपनी कायदा 2013 मध्ये दुरुस्ती करण्यासाठी कंपनी  विधेयक 2019 ला मंजुरी दिली आहे.
हे विधेयक फसवणूक प्रकरणी या कायद्याअंतर्गत गुन्हेगारी दूर करेल जी वस्तुनिष्ठरित्या निश्चित करता येईल आणि ज्यामध्ये फसवणूक किंवा मोठे जनहित नसेल. यामुळे देशात फौजदारी न्याय व्यवस्थेतली कोंडी दूर होण्यास मदत होईल. तसेच कायद्याचे पालन करणाऱ्या उद्योगांचे जीवनमान सुलभ होईल.
यापूर्वी कंपनी  कायदा 2015 ने विविध तरतुदींच्या अंमलबजावणीतल्या अडचणी दूर करण्यासाठी काही तरतुदींमध्ये सुधारणा केल्या होत्या.
B.Gokhale/S.Kane/P.Kor
(Visitor Counter : 106
अवजड उद्योग मंत्रालय
केंद्रीय उपक्रमांतील कर्मचाऱ्यांच्या कल्याणासाठी त्रिसूत्री
नवी दिल्ली, 4 जानेवारी 2019
समुपदेशन, पुर्नप्रशिक्षण आणि पुर्ननेमणूक  या योजनेद्वारे केंद्रीय उपक्रमांतील कर्मचाऱ्यांची सामाजिक सुरक्षा वृद्धिंगत केली जात आहे. याअंतर्गत स्वेच्छानिवृत्ती, स्वेच्छा विभक्ती योजना  या कर्मचाऱ्यांसाठी अथवा त्यांच्यावर अवलंबून असलेल्या व्यक्तींसाठी राबवले जात आहे.
पुर्नप्रशिक्षणाचे ध्येय कर्मचाऱ्यांचे कौशल्य, लघु मुदतीच्या प्रशिक्षणाद्वारे वाढून त्यांना नवीन वातावरणाशी जुळवून घेण्यासाठी मदत करणे हे आहे. CRR योजना ही राष्ट्रीय कौशल्य विकास महामंडळाच्या मदतीने चालवली जात आहे.
VRS आणि VSS योजनांतर्गत एका सरकारी उपक्रमातून स्वेच्छा निवृत्ती घेतलेल्या कर्मचाऱ्यास दुसऱ्या उपक्रमात नोकरी घेता येत नाही.
अवजड उद्योग आणि सार्वजनिक उपक्रम राज्यमंत्री बाबुल सुप्रियो यांनी काल राज्यसभेत एका लेखी उत्तरात ही माहिती दिली.
N. Sapre/M. Chopade/D. Rane
(Visitor Counter : 93
पंतप्रधान कार्यालय
पंतप्रधान 22 जानेवारी रोजी वाराणसीतील कोविड लसीकरण मोहिमेचे लाभार्थी आणि लस देणाऱ्यांशी साधणार संवाद
पंतप्रधान नरेंद्र मोदी 22 जानेवारी 2021 रोजी वाराणसीतील कोविड लसीकरण मोहिमेचे लाभार्थी आणि लस देणाऱ्यांशी व्हिडिओ कॉन्फरन्सिंगद्वारे संवाद साधतील. संवादात सहभागी होणारे आपला लसीकरणाचा पहिला अनुभव सांगतील.
पंतप्रधानांनी शास्त्रज्ञ, राजकीय नेते, अधिकारी आणि इतर हितधारक यांच्याशी पंतप्रधान गेले काही दिवस सतत संवाद साधत आहेतजगातील सर्वात मोठ्या लसीकरण मोहिमेचे कार्यवाही सुरळीत पार पाडण्याच्या दृष्टीने संवाद आणि चर्चा उपयुक्त असून त्याचाच भाग म्हणून हा संवाद आयोजित केला आहे.
पंतप्रधान कार्यालय
कोविड-19 विरुद्ध लसीकरण मोहिमेला यशस्वी प्रारंभ केल्याबद्दल शेजारी राष्ट्रांच्या नेत्यांकडून पंतप्रधान आणि भारत सरकारचे अभिनंदन
भारताने कोविड -19 विरुद्ध लसीकरण मोहिमेला दि. 16 जानेवारी, 2021 रोजी यशस्वी प्रारंभ केल्याबद्दल शेजारी राष्ट्रांच्या नेत्यांकडून पंतप्रधान नरेंद्र मोदी आणि भारत सरकारचे अभिनंदन केले आहे.
श्रीलंकेचे राष्ट्राध्यक्ष गोताबाया राजपक्षे यांनी व्टिटर या समाज माध्यमाव्दारे म्हटले आहे की, ‘‘कोविड-19 लसीकरण कार्यक्रम सुरू केल्याबद्दल आणि त्यांनी शेजारी मित्रराष्ट्रांविषयी दाखवलेल्या औदार्याबद्दल पंतप्रधान नरेंद्र मोदी यांचे मनःपूर्वक अभिनंदन!''
My heartiest congratulations to Prime Minister Shri @narendramodi on the successful roll out of the #COVID19 vaccine & his generosity towards friendly neighbouring countries. #COVID19Vaccination #india #SriLanka pic.twitter.com/ToscTxwge6
— Gotabaya Rajapaksa  January 17, 2021
श्रीलंकेचे पंतप्रधान महिंदा राजपक्षे यांनी एका व्टिटमध्ये म्हटले आहे की, ‘‘कोविड-19 विरोधात लसीकरण मोहिमेव्दारे नरेंद्र मोदी आणि भारत सरकारने महत्वपूर्ण पाऊल उचलल्याबद्दल त्यांचे अभिनंदन. या विनाशकारी महामारीचा आता अंत होण्यास प्रारंभ झाला आहे, हे आपण पहात आहोत.’’
Congratulations PM @narendramodi and the Government of India on taking this very important step with this massive #COVID19Vaccination drive. We are starting to see the beginning of the end to this devastating pandemic. @IndiainSL https://t.co/fcx8bO7RfV
— Mahinda Rajapaksa  January 16, 2021
मालदीव प्रजासत्ताकचे अध्यक्ष इब्राहिम मोहमेद सोलिह यांनी एका व्टिटमध्ये म्हटले आहे की, ‘‘ कोविड-19 पासून भारतीयांच्या संरक्षणासाठी लसीकरणाचा महत्वाकांक्षी कार्यक्रम प्रारंभ केल्याबद्दल पंतप्रधान नरेंद्र मोदी आणि भारत सरकारचे अभिनंदन. या प्रयत्नामध्ये तुम्ही नक्कीच यशस्वी होणार, या बद्दल मला विश्वास आहे आणि अखेर आपण कोविड-19 चे संकट संपुष्टात आल्याचेही पाहणार आहोत.’’
Congratulations to PM @narendramodi and the Indian government for its landmark program to vaccinate India’s population against COVID-19. I’m highly confident that you’ll be successful in this endeavor and that we are finally seeing an end to the COVID-19 scourge.
— Ibrahim Mohamed Solih  January 17, 2021
भूतानचे पंतप्रधान डॉ. लोते त्शेरिंग यांनी व्टिट केले आहे की, ‘‘भारतामध्ये कोविड-19 विरोधात लसीकरण मोहीम आज सुरू होत आहे. या महत्वाकांक्षी मोहिमेबद्दल पंतप्रधान नरेंद्र मोदी आणि भारतीय जनतेचे मी अभिनंदन करू इच्छितो. अनेक प्रश्न निर्माण करणा-या महामारीचा विनाश करण्यासाठी योग्य उत्तर आता आपल्याला मिळाले आहे, अशी आशा करतो.’’
I would like to congratulate PM @narendramodi and the people of India for the landmark launch of nationwide COVID-19 vaccination drive today. We hope it comes as an answer to pacify all the sufferings we have endured this pandemic. https://t.co/f921VupuJn pic.twitter.com/M9q3KKLFo3
— PM Bhutan  January 16, 2021
M.Chopade/S.Bedekar/P.Kor
भूविज्ञान मंत्रालय
मध्य महाराष्ट्र, मराठवाड्यासह गुजरात , रायलसीमा, कर्नाटक, तामिळनाडू, पुदुच्चेरी आणि कराईकल, केरळ आणि माहे आणि लक्षद्वीप येथे तुरळक ठिकाणी पुढील तीन दिवस विजांचा कडकडाट आणि वादळी वारे वाहण्याची शक्यता 
नवी दिल्ली, 13 मे 2021
भारतीय हवामान विभाग  च्या राष्ट्रीय हवामान अंदाज केंद्रानुसार:
अखिल भारतीय हवामान सारांश आणि अंदाज वर्तवणारे वृत्त 
लक्षद्वीप परिसर आणि दक्षिण-पूर्व अरबी समुद्रालगत कमी दाबाचा पट्टा तयार झाला आहे. लक्षद्वीप येथे 15 तारखेच्या पहाटे तो अधिक तीव्र होऊन त्यानंतरच्या 24 तासांमध्ये त्याचे चक्रीवादळात रूपांतर होण्याची शक्यता आहे.
हे वादळ आणखी तीव्र होऊन उत्तर-वायव्य दिशेने गुजरात आणि त्याच्या बाजूच्या पाकिस्तान किनारपट्टीकडे दिशेने जाण्याची शक्यता आहे. ते 18 मे रोजी संध्याकाळी गुजरात किनाऱ्याजवळ धडकण्याची शक्यता आहे. त्याच्या प्रभावामुळे लक्षद्वीप येथे 13-16 मे दरम्यान काही ठिकाणी मुसळधार ते अति मुसळधार पाऊस पडण्याची शक्यता आहे. केरळमध्ये 13-16 मे दरम्यान काही ठिकाणी मुसळधार ते अति मुसळधार पाऊस पडण्याची शक्यता आहे. 15 ते 17 मे दरम्यान दक्षिण कोकण आणि गोवा येथे काही ठिकाणी मुसळधार पावसाचा अंदाज वर्तवण्यात आला आहे.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
पंतप्रधान कार्यालय
पंतप्रधानांनी राजस्थानचे माजी मुख्यमंत्री जगन्नाथ पहाडिया यांच्या निधनाबद्दल व्यक्त केला शोक
पंतप्रधान नरेंद्र मोदी यांनी राजस्थानचे माजी मुख्यमंत्री जगन्नाथ पहाडियाजी यांच्या निधनाबद्दल दु:ख व्यक्त केले आहे.
"राजस्थानचे माजी मुख्यमंत्री जगन्नाथ पहाडियाजी यांच्या निधनाने दु:ख झाले. त्यांच्या दीर्घ राजकीय आणि प्रशासकीय कारकीर्दीत त्यांनी सामाजिक सक्षमीकरणासाठी महत्त्वपूर्ण योगदान दिले. त्यांचे कुटुंबीय आणि समर्थकांप्रती मी माझ्या शोक संवेदना व्यक्त करतो, ओम शांती," असे पंतप्रधानांनी ट्वीटर संदेशात म्हंटले आहे.
पंतप्रधान कार्यालय
डॉ.राममनोहर लोहिया यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 23 मार्च 2020
डॉ.राममनोहर लोहिया यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
मोदी यांनी ट्विटर संदेशात म्हटले आहे, की “सामाजिक सक्षमीकरणासाठी डॉ.लोहिया यांनी केलेले उत्तुंग कार्य आणि त्यांचे सेवाधारित तत्त्वज्ञान, देशवासीयांना निरंतर प्रेरणा देत राहील.”
B.Gokhale/J.Waishampayan/P.Malandkar
(Visitor Counter : 70
ग्राहक व्यवहार, अन्न आणि सार्वजनिक पुरवठा मंत्रालय
एक राष्ट्र एक शिधापत्रिकेच्या विद्यमान राष्ट्रीय पोर्टेबिलिटी क्लस्टरमध्ये लडाख आणि लक्षद्वीप यांचे एकत्रीकरण
26 राज्ये / केंद्रशासित प्रदेशातील स्थलांतरित पीडीएस लाभार्थी आता त्यांच्या पसंतीच्या कोणत्याही उचित किंमतीच्या दुकानातून अनुदानित धान्य मिळवू शकतात
नवी दिल्ली, 1 सप्टेंबर,2020
ग्राहक व्यवहार, अन्न आणि सार्वजनिक वितरण मंत्री रामविलास पासवान यांनी अलिकडेच “एक राष्ट्र एक शिधापत्रिका” योजनेच्या अंमलबजावणीच्या प्रगतीचा आढावा घेतला आणि लडाख व लक्षद्वीप या दोन केंद्रशासित प्रदेशांच्या आवश्यक तांत्रिक सज्जतेची दखल घेत विद्यमान 24 राज्ये / केंद्रशासित प्रदेशांच्या राष्ट्रीय पोर्टेबिलिटी क्लस्टरसह या दोन केंद्रशासित प्रदेशांच्या एकत्रिकरणाला मंजुरी दिली.
दोन्ही केंद्रशासित प्रदेशांनी राष्ट्रीय क्लस्टरमध्ये इतर राज्ये / केंद्रशासित प्रदेशांबरोबर राष्ट्रीय पोर्टेबिलिटी व्यवहारांची चाचणी आणि तपासणी पूर्ण केली आहे. याबरोबरच , आता एकूण 26 राज्ये / केंद्रशासित प्रदेश एक राष्ट्र एक शिधापत्रिका योजनेअंतर्गत एकमेकांशी अखंडपणे जोडले आहेत आणि या 26 राज्ये / केंद्रशासित प्रदेशातील स्थलांतरित पीडीएस लाभार्थी त्यांचे अनुदानित अन्नधान्य त्यांच्या पसंतीच्या रास्त किंमतीच्या दुकानातून  1 सप्टेंबर 2020 पासून तेवढ्याच प्रमाणात आणि किमतीत घेऊ शकतील.
आंध्र प्रदेश, बिहार, दादरा आणि नगर हवेली आणि दमण आणि दीव, गोवा, गुजरात, हरियाणा, हिमाचल प्रदेश, जम्मू-काश्मीर, झारखंड, कर्नाटक, केरळ, लडाख, लक्षद्वीप, मध्य प्रदेश, महाराष्ट्र, मणिपूर, मिझोरम, नागालँड, ओदिशा , पंजाब, राजस्थान, सिक्कीम, तेलंगणा, त्रिपुरा, उत्तर प्रदेश आणि उत्तराखंड या 26 राज्ये / केंद्रशासित प्रदेशात एकूण 65 कोटीहून अधिक लाभार्थी  आता एक राष्ट्र एक शिधापत्रिका प्रणालीद्वारे आपले अनुदानित अन्नधान्य मिळवू शकतील. उर्वरित राज्ये / केंद्रशासित प्रदेशांना मार्च 2021 पर्यंत राष्ट्रीय पोर्टेबिलिटीमध्ये सामावून घेण्याचे उद्दिष्ट आहे.
सर्व राज्ये / केंद्रशासित प्रदेशांच्या सहकार्याने 'इंटिग्रेटेड मॅनेजमेंट ऑफ पब्लिक डिस्ट्रीब्यूशन सिस्टम'  वर चालू असलेल्या केंद्रीय क्षेत्र योजने अंतर्गत रेशनकार्डांची देशव्यापी पोर्टेबिलिटी लागू करून. ‘एक राष्ट्र एक शिधापत्रिका' योजना ही राष्ट्रीय अन्न सुरक्षा कायदा 2013  अंतर्गत समाविष्ट सर्व लाभार्थ्यांना त्यांच्या वास्तव्याच्या ठिकाणाची पर्वा न करता अन्न सुरक्षा हक्क सुनिश्चित करण्याचा महत्वाकांक्षी प्रयत्न आहे.
या प्रणालीद्वारे, एफपीएसमध्ये स्थापित इलेक्ट्रॉनिक पॉईंट ऑफ सेल  डिव्हाइसवर बायोमेट्रिक / आधार आधारित प्रमाणीकरणासह त्यांचे विद्यमान रेशन कार्ड वापरुन स्थलांतरित एनएफएसए लाभार्थी जे तात्पुरत्या स्वरुपाच्या रोजगाराच्या शोधात आपले निवासस्थान बदलत असतात त्यांना आता त्यांच्या निवडीच्या कोणत्याही रास्त किंमत दुकानातून  आपला हक्काचा कोटा उचलण्याचा पर्याय उपलब्ध झाला आहे.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 193.90 कोटी पेक्षा जास्त लस-मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 8.01 कोटींपेक्षा अधिक न वापरलेल्या लस-मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,90,17,325
|
|
BALANCE AVAILABLE
|
|
8,01,87,710
केंद्र सरकारने सुमारे 193.90  कोटी पेक्षा जास्त लस-मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या माध्यमातून उपलब्ध केल्या आहेत.
8.01  कोटी पेक्षा जास्त न वापरलेल्या उपयुक्त लस-मात्रा राज्ये आणि केन्द्र शासित प्रदेशांकडे अद्याप शिल्लक आहेत.
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारच्या उपाययोजनांमुळे डाळींच्या दरात घट
तूर डाळीच्या अखिल भारतीय घाऊक दरात 2.87% घट
सुरळीत आणि विना अडथळा आयात सुनिश्चित करण्यासाठी केंद्र सरकारने 15 मे 2021 पासून 'मुक्त श्रेणी' अंतर्गत तूर, उडीद आणि मूग आयातीला परवानगी दिली
नवी दिल्ली, 22 फेब्रुवारी 2022
देशांतर्गत उपलब्धता वाढवण्यासाठी आणि अत्यावश्यक अन्नपदार्थांच्या किमती स्थिर ठेवण्यासाठी सरकारने अनेक सक्रिय उपाययोजना केल्या आहेत. या उपाययोजनांमुळेच तूर डाळीच्या दरात मोठी घट झाली आहे.
ग्राहक व्यवहार विभागाच्या  अधिकृत आकडेवारीनुसार, 22.02.2022 रोजी तूर/अरहर डाळीची सरासरी घाऊक किंमत 9255.88 रुपये प्रति क्विंटल होती जी गेल्या वर्षी 22.02.2021 रोजी 9529.79 प्रति क्विंटल होती, यात 2.87% ची घट झाली आहे.
मे 2021 मध्ये राज्ये/केंद्रशासित प्रदेशांना अत्यावश्यक खाद्यपदार्थांच्या किमतींवर देखरेख ठेवण्यासाठी आणि अत्यावश्यक वस्तू कायदा, 1955 अंतर्गत गिरण्या, आयातदार आणि व्यापाऱ्यांकडे असलेल्या डाळींच्या साठ्याची माहिती सार्वजनिक करण्यासाठी मार्गदर्शक सूचना जारी करण्यात आल्या. मूग वगळता सर्व डाळींवर साठा मर्यादा लागू करण्याबाबत 02.07.2021 रोजी अधिसूचित करण्यात आले. त्यानंतर, 19.07.2021 रोजी 31.10.2021 पर्यंतच्या कालावधीसाठी तूर, उडीद, मसूर, चणा या चार डाळींवर साठा मर्यादा लागू करून सुधारित आदेश जारी करण्यात आला.
डाळींची उपलब्धता सुधारण्यासाठी आणि किमती स्थिर करण्यासाठी, सुरळीत आणि विना अडथळा आयात सुनिश्चित करण्यासाठी सरकारने 15 मे 2021 पासून 31 ऑक्टोबर 2021 पर्यंत 'मुक्त श्रेणी' अंतर्गत तूर, उडीद आणि मूग आयातीला परवानगी दिली आहे. तूर आणि उडदाच्या आयातीसंदर्भातील मुक्त व्यवस्था 31 मार्च 2022 पर्यंत वाढवण्यात आली. आयात धोरणामुळे तूर, उडीद आणि मूग यांच्या आयातीत गेल्या दोन वर्षांतील याच कालावधीच्या तुलनेत लक्षणीय वाढ झाली आहे.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
रेल्वे मंत्रालय
केंद्रीय रेल्वे मंत्री अश्विनी वैष्णव यांच्या हस्ते भुवनेश्वर रेल्वे स्थानकावर भारतातील पहिल्या ॲल्युमिनियम मालवाहू डब्यांचे - 61 BOBRNALHSM1 चे उद्घाटन
नवी दिल्ली, 16 ऑक्टोबर 2022
केंद्रीय रेल्वे मंत्री, अश्विनी वैष्णव यांनी आज भुवनेश्वर रेल्वे स्थानकावर भारतातील पहिल्या पूर्णपणे ॲल्युमिनियम पासून बनलेल्या पहिल्या मालवाहू डब्याचे- 61 BOBRNALHSM1 चे उद्घाटन केले. हे रेक्स बिलासपूर इथे पोहचवले जाणार आहेत.
मेक इन इंडिया कार्यक्रमा अंतर्गत हा एक समर्पित प्रयत्न आहे जो आरडीएसओ , हिंदाल्को  आणि बेसको वॅगन यांच्या सहकार्याने संपूर्णपणे स्वदेशी पद्धतीने डिझाइन आणि विकसित केला गेला आहे.
ॲल्युमिनियम डब्याची वैशिष्ट्ये:
- हे डब्बे वेल्डिंगशिवाय पूर्णपणे लॉकबोल्ट केलेले सुपरस्ट्रक्चर आहे
- सामान्य टायर स्टीलच्या रेकपेक्षा वजनाने 3.25 टन कमी आहे, तर 180 टन अतिरिक्त वाहून नेण्याची क्षमता असल्याने परिणामी प्रति वॅगन एकूण क्षमतेत वाढ झाली आहे.
- उच्च पेलोड ते टेअर प्रमाण 2.85
- कमी झालेल्या वजनामुळे कार्बन उत्सर्जन कमी होईल ज्यामुळे रिकाम्या दिशेने जाताना इंधनाचा कमी वापर होईल आणि लोड केलेल्या स्थितीत मालवाहतुकीची अधिक वाहतूक शक्य होईल. एक दबा त्याच्या संपूर्ण वापरात 14,500 टन पेक्षा जास्त CO2 वाचवू शकतो.
- रेकचे पुनर्विक्री मूल्य 80% आहे.
- संरचना पूर्णणे ॲल्युमिनियमची असल्याने खर्च 35% जास्त आहे.
- उच्च गंज आणि घर्षण प्रतिकारामुळे देखभाल खर्च कमी येतो.
लोह उद्योगात मोठ्या प्रमाणात निकेल आणि कॅडमियमचा वापर होतो जे आयात केले जाते. त्यामुळे, ॲल्युमिनियम वॅगनच्या प्रसारामुळे आयात कमी होईल. त्याचवेळी, स्थानिक ॲल्युमिनियम उद्योगासाठी हे फायद्याचे ठरणार आहे.
R.Aghor/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 179
संरक्षण मंत्रालय
वर्ष 2023 च्या प्रजासत्ताक दिनाच्या पथसंचलनात तेवीस चित्ररथ - राज्ये/केंद्रशासित प्रदेशाकडून सतरा तर विविध मंत्रालये/विभागांकडून सहा चित्ररथ प्रदर्शित केले जाणार
नवी दिल्ली, 22 जानेवारी 2023
26 जानेवारी 2023 रोजी प्रजासत्ताक दिनाच्या पथसंचलनात कर्तव्य पथावर एकूण 23 चित्ररथाच्या- 17 राज्ये/केंद्रशासित प्रदेशाच्या तर 6 विविध मंत्रालये/विभागाच्या माध्यमातून देशाचा समृद्ध सांस्कृतिक वारसा, आर्थिक प्रगती आणि मजबूत अंतर्गत आणि बाह्य सुरक्षा यांचे दर्शन घडणार आहे.
आसाम, अरुणाचल प्रदेश, त्रिपुरा, पश्चिम बंगाल, जम्मू आणि काश्मीर, लडाख, दादर नगर हवेली आणि दमण आणि दीव, गुजरात, हरियाणा, उत्तर प्रदेश, उत्तराखंड, झारखंड, महाराष्ट्र, आंध्र प्रदेश, तामिळनाडू, कर्नाटक आणि केरळ या राज्यांचे 17 चित्ररथ प्रदर्शित केले जाणार आहेत, ज्यामाध्यमातून देशाच्या भौगोलिक आणि समृद्ध सांस्कृतिक विविधतेचे दर्शन घडवले जाईल.
संस्कृती मंत्रालय, गृह मंत्रालय , गृह मंत्रालय , गृहनिर्माण आणि शहरी व्यवहार मंत्रालय , आदिवासी व्यवहार मंत्रालय आणि कृषी आणि शेतकरी कल्याण मंत्रालय  या मंत्रालयांचे आणि विभागांचे सहा चित्ररथांचेही प्रदर्शन यावेळी केले जाईल ज्यामधून त्यांची गेल्या काही वर्षातील कामे आणि उपलब्धी यांचे दर्शन घडेल.
प्रजासत्ताक दिनाच्या परेडसाठी राज्ये/केंद्रशासित प्रदेशांच्या चित्ररथांची निवड क्षेत्रीय आधारावर करण्यात आली आहे, राज्ये/केंद्रशासित प्रदेशांचे उत्तर विभाग, मध्य विभाग, पूर्व विभाग, पश्चिम विभाग, दक्षिण विभाग आणि उत्तर पूर्व विभाग अशा सहा झोनमध्ये वर्गीकरण करण्यात आले आहे. साधारणपणे, प्रत्येक झोनच्या प्रमाणानुसार,प्रजासत्ताक दिनाच्या पथसंचलनासाठी राज्ये/केंद्रशासित प्रदेशांमधून अंदाजे 15 चित्ररथांची निवड केली जाते.
या निवड प्रक्रियेमध्ये, तज्ञ समितीद्वारे विविध राज्ये/केंद्रशासित प्रदेशांकडील चित्ररथ प्रस्तावांची छाननी आणि राज्यांच्या प्रतिनिधींसोबत चित्ररथाची संकल्पना, सादरीकरण, सौंदर्यानुभव आणि तांत्रिक घटकांवर समितीच्या सदस्यांनी केलेल्या संवादाच्या अनेक फेऱ्यांचा समावेश असतो.R.Aghor/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 239
संरक्षण मंत्रालय
पायदळाच्या बंधुत्व भावनेला आदरांजली वाहण्यासाठी चार प्रमुख दिशांना जाणाऱ्या बाईक रॅलीला हिरवा झेंडा
नवी दिल्ली, 16 ऑक्टोबर 2022
येत्या 27 ऑक्टोबर रोजी साजऱ्या होणाऱ्या, 76 व्या पायदळ दिनाच्या वर्धापनदिनानिमित्त,पायदळातील सैनिक "इन्फंट्री डे बाइक रॅली 2022" आयोजित करत आहे, ज्यामध्ये एकाच वेळी सर्व प्रमुख दिशांना जाणाऱ्या चार बाइक रॅलींचा समावेश आहे; ज्यात शिलाँग , वेलिंग्टन , अहमदाबाद  आणि जम्मू  यांचा समावेश आहे.16 ऑक्टोबर 2022 निघणाऱ्या या बाईक रॅलीज आसेतूहिमाचल फिरतील आणि पायदळ दिनाच्या दिवशी  राष्ट्रीय युद्ध स्मारक येथे त्यांची पूर्ती होईल.
दहा बाईकर्सचा समावेश असलेला प्रत्येक गट, पायदळाच्या ‘एस्प्रिट-डी-कॉर्प्स’चे प्रदर्शन करण्यासाठी एकूण 8000 किमीचा प्रवास आपल्या बाइक्स वरून करतील.सर्व दिशांना असा प्रवास करण्यामागील कल्पना केवळ पायदळाचा आत्मा आणि साहस यांचे प्रदर्शन करणे हा नसून यानिमित्ताने देशवासियांमधे राष्ट्रीय ऐक्यभावना निर्माण करणे हा देखील आहे.
पायदळातील सैनिक आणि त्यांच्या कुटुंबीयांच्या शौर्याला आणि बलिदानाला आदरांजली वाहण्यासाठी, तसेच त्या सर्वांशी असलेल्या संपर्काचे नूतनीकरण करण्यासाठी “बायोनेट बाइकर्स” वीर महिला, दिग्गज,छात्र सेनेचे विद्यार्थी , शाळांतील विद्यार्थी आणि स्थानिक लोकांशी संवाद साधतील.
शिलाँगमधील आसाम रेजिमेंट, अहमदाबाद येथील मराठा लाईट इन्फंट्री रेजिमेंट, उधमपूर येथील जम्मू आणि काश्मीर लाइट इन्फंट्री रेजिमेंट आणि वेलिंग्टन येथील मद्रास रेजिमेंट ह्या या बाइकर गटांचे नेतृत्व करणार आहेत.
A.Chavan/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
सामाजिक न्याय आणि सबलीकरण मंत्रालय
भारतीय सांकेतिक भाषा संशोधन आणि प्रशिक्षण केंद्राने साजरा केला ‘सांकेतिक भाषा दिन’ दिव्यांग व्यक्ती मनुष्यबळाचा अविभाज्य भाग : केंद्रीय मंत्री डॉ वीरेंद्र कुमार
भारतीय सांकेतिक भाषांमध्ये रुपांतरीत पहिली ते पाचवी पर्यंतच्या डिजिटल स्वरूपातल्या पाठ्यपुस्तकांचे कार्यक्रमात प्रकाशन
नवी दिल्ली, 23 सप्टेंबर 2021
सामाजिक न्याय आणि सबलीकरण मंत्रालयाअंतर्गत दिव्यांगजन सबलीकरण विभागाच्या भारतीय सांकेतिक भाषा संशोधन आणि प्रशिक्षण केंद्र या स्वायत्त संस्थेने आज नवी दिल्लीत डॉ आंबेडकर आंतरराष्ट्रीय केंद्रात ‘सांकेतिक भाषा दिन’ साजरा केला. केंद्रीय सामाजिक न्याय आणि सबलीकरण मंत्री डॉ वीरेंद्र कुमार या कार्यक्रमाचे प्रमुख पाहुणे म्हणून तर सामाजिक न्याय आणि सबलीकरण राज्य मंत्री प्रतिमा भौमिक आणि ए नारायणस्वामी कार्यक्रमाला सन्माननीय अतिथी म्हणून उपस्थित होते.
केंद्र सरकारने यावेळी, भारतीय सांकेतिक भाषेचा प्रवास उलगडणारा माहितीपट सदर केला. चौथ्या भारतीय भाषा स्पर्धा 2021 च्या विजेत्यांची नावे यावेळी जाहीर करण्यात आली. श्रवण विकलांग मुलांसाठी राष्ट्रीय स्तरावर ही स्पर्धा घेण्य्यात आली होती. यावेळी सामाजिक न्याय मंत्र्यांनी 5 विजेत्यांशी संवाद साधला. भारतीय सांकेतिक भाषांमध्ये रुपांतरीत पहिली ते पाचवी पर्यंतच्या डिजिटल स्वरूपातल्या पाठ्यपुस्तकांचे कार्यक्रमात प्रकाशन करण्यात आले.
भारतीय सांकेतिक भाषा क्षेत्रात केंद्राने केलेल्या कामाची प्रतिमा भौमिक यांनी प्रशंसा केली. सांकेतिक भाषा ही श्रवण विकलांग समुदायाला सामाजिक आणि सांस्कृतिक दृष्ट्या जोडणारी असल्याने या भाषेचे सामाजिक दृष्टीकोनातून महत्व नारायण स्वामी यांनी अधोरेखित केले.
दिव्यांग व्यक्ती या मनुष्यबळाचा अविभाज्य भाग असल्याचे सांगून त्यांना जास्तीतजास्त संधी सुलभता प्रदान करण्याला सरकारचे सर्वोच्च प्राधान्य असल्याचे डॉ वीरेंद्र कुमार यांनी सांगितले. दिव्यांगांचे सबलीकरण आणि कल्याण सुनिश्चित करण्यासाठी मंत्रालय अनेक निर्णय आणि धोरणे आखत आहे . पंतप्रधान नरेंद्र मोदी यांचा ‘सबका साथ, सबका विकास,सबका विश्वास यासह सबका प्रयास’ हा दृष्टीकोन साकार करण्यासाठी दिव्यांग जनांचे सबलीकरण आणि त्यांना मुख्य प्रवाहात आणण्याचे सातत्याने प्रयत्न सुरु असल्याचे ते म्हणाले.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
पंतप्रधान कार्यालय
पंतप्रधानांची संरक्षण अलंकरण समारंभाला उपस्थिती
पंतप्रधान नरेंद्र मोदी यांनी नवी दिल्लीतील राष्ट्रपती भवनात संरक्षण अलंकरण समारंभाला हजेरी लावली. या समारंभात शौर्य पुरस्कार प्रदान करण्यात आले.
यासंदर्भातील ट्विटमध्ये पंतप्रधान म्हणाले
"आज सकाळी मी संरक्षण अलंकरण समारंभाला हजेरी लावली, जिथे शौर्य पुरस्कार प्रदान केले गेले."
युवा व्यवहार आणि क्रीडा मंत्रालय
केंद्रीय क्रीडा मंत्र्यांच्या हस्ते 3 राष्ट्रीय क्रीडा पुरस्कार विजेत्यांना प्रशस्तीपत्र आणि ट्रॉफी प्रदान
नवी दिल्ली, 18 मे 2023
राष्ट्रपतींच्या हस्ते यापूर्वी पुरस्कार स्वीकारू न शकलेल्या राष्ट्रीय क्रीडा पुरस्कार विजेत्यांना आज केंद्रीय युवा व्यवहार आणि क्रीडा मंत्री अनुराग सिंग ठाकूर यांनी त्यांच्या निवासस्थानी प्रशस्तीपत्रासह पुरस्कार प्रदान केला.
आज एका छोटेखानी कार्यक्रमात भारतीय नेमबाज अंजुम मौदगील , हॉकी प्रशिक्षक सरपाल सिंग  आणि दिवंगत टेनिस प्रशिक्षक नरेश कुमार  यांच्या कुटुंबीयांना प्रशस्तिपत्र आणि ट्रॉफी प्रदान करण्यात आली.
अंजुमला 2019 चा अर्जुन पुरस्कार तर हॉकी प्रशिक्षक सरपाल सिंग यांना 2021 चा द्रोणाचार्य पुरस्कार प्रदान करण्यात आला. दरम्यान, दिवंगत नरेश कुमार यांच्या वतीने, त्यांची नात, शिवानी मिरचंदानी हिने युवा व्यवहार आणि क्रीडा मंत्री अनुराग सिंग ठाकूर यांच्याकडून आजोबांचा 2020 द्रोणाचार्य पुरस्कार स्वीकारला.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99